გოსლარი

გოსლარი (გერმ. Goslar) — ქალაქი გერმანიაში, ქვემო საქსონიის მხარეში. შედის გოსლარის რაიონის შემადგენლობაში. ქალაქის მოსახლეობა შეადგენს 40989 კაცს (2010). ისტორია ქალაქი ისტორიულ წყაროებში პირველად მოიხსენიება 922 წელს, როდესაც ჰაინრიხ I-მა რამელსბერგის მახლობლად დააარსა დასახლება. სპილენძისა და ტყვიის მოპოვების შემდეგ დაიწყო გოსლარის განვითარება. ჰაინრიხ II-მ დასახლების ცენტრში ააშენა საიმპერატორო ციხესიმაგრე, ხოლო კონრად II-მ ააგო სამლოცველო ღვთისმშობლის სახელზე. იმპერატორ ჰაინრიხ III-ის დროს იწყება გოსლარის აყვავება. 1992 წელს, იუნესკომ ქალაქის ძველი ნაწილი მსოფლიო მემკვიდრეობის სიაში შეიტანა. გალერეა რესურსები ინტერნეტში შეგიძლიათ იხილოთ მედიაფაილები თემაზე „გოსლარი“ ვიკისაწყობში. ოფიციალური საიტი გოსლარის ძველი ნაწილი და რამელსბერგის მაღაროები იუნესკოს საიტზე დაარქივებული 2012-01-24 საიტზე Wayback Machine.